FONDUL SOCIAL EUROPEAN

Programul Operaţional Capital Uman 2014 – 2020

**Axa prioritară 4: Incluziunea sociala si combaterea saraciei**

**Prioritatea de investitii 9ii: Cresterea accesului la serviciile accesibile , durabile si de calitate, inclusiv asistenta medicala si servicii sociale de interes general**

**Obiectivul specific 4.4. Reducerea numarului de persoane apartinand grupurilor vulnerabile prin furnizarea unor servicii sociale /medicale/soio-profesionale/ de formare profesionala adecvata nevoilor specifice,**

**Titlul proiectului**: „Imbatranim frumos is demn!”

**Contract nr**.: **POCU 436/4/4/127717**

**Beneficiar**: Municipiul Turnu Magurele

**CONTRACT PRESTARI SERVICII**

**nr. din data**

**1. PREAMBUL**

În temeiul Legii nr.98/2016 privind achiziţiile publice,cu modificările și completările ulterioare , a Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică in Legea nr. [98/2016](http://idrept.ro/00178257.htm) privind achiziţiile publice, cu modificările și completările ulterioare, a fost încheiat prezentul contract de prestări de servicii

**Părţile**

***MUNICIPIUL TURNU MĂGURELE,*** adresa sediu str. Republicii, nr. 2, tel/fax 0247/416451/416543, cod fiscal 4253731, reprezentată prin Primar Dănuț CUCLEA în calitate de **achizitor**, pe de o parte

și

**......................** cu sediul în ............. , număr de înmatriculare ..............., cod fiscal RO3561520, cont .................. deschis la Trezoreria ................ , reprezentată prin .................. ....., în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

1. *contract de achiziţie publică*- contractul cu titlu oneros, asimilat potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;
2. *contract de achiziţie publică de servicii*- contractul de achiziţie publică care are ca obiect prestarea de servicii, altele decât cele care fac obiectul unui contract de achiziţie publică de lucrări;
3. *achizitor şi prestator* - părţile contractante, aşa cum sunt acestea numite în prezentul contract;
4. *preţul contractului* - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. *servicii* - activităţi a căror prestare fac obiect al contractului;
6. *produse* - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate, conform contractului;
7. *cerinţe ale achizitorului*-
8. *despăgubire generală*- suma neprevăzută expres în contract, care este acordată de către instanţă de judecata sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte;
9. *penalitate contractuală*- despăgubirea stabilită în contract ca fiind plătibilă de către una din părţi către cealaltă parte, în caz de neîndeplinire sau îndeplinire necorespunzătoare a obligaţiilor din contract;
10. *forţa majoră* - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţa majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
11. *zi* - zi calendaristică;
12. *an* - 365 de zile;

**3. *Interpretare***

**3.1.** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***4. Obiectul principal al contractului***

**4.1.** - Prestatorul se obligă să asigure prestarea serviciilor de catering – pregătirea și livrarea zilnică a mesei calde pentru maxim 15 participanti în cadrul proiectului : ”**Imbatranim frumos si demn**!”**POCU/436/4/4/127717** , în perioadele convenite şi în conformitate cu obligaţiile asumate prin prezentul contract.

**5. *Preţul contractului***

**5.1.** - Preţul convenit pentru îndeplinirea contractului, plătibil prestatorului de catre achizitor, este de **\_\_\_\_\_\_\_\_\_\_\_\_lei**  (\_\_\_\_\_\_\_\_\_\_\_ lei, la care se adauga TVA de \_\_\_\_\_\_\_\_ lei);

**5.2.** Masa Calda zilnica continand Felul 1 si Felul 2 conform Formularului de oferta si Anexei la

formularul de oferta pentru un participant va avea pretul de \_\_\_\_\_\_\_\_\_\_ lei fără TVA.

**6. *Durata contractului***

**6.1.** Durata prezentului contract este de 24 de luni incepand cu data semnarii acestuia.

**7. *Documentele contractului***

**7.1.** - Documentele contractului sunt:

- propunerea financiara : Formularul de oferta si Anexa la Formularul de oferta cu variantele de meniu –

masa calda

- acordul de asociere/subcontractare, dacă este cazul.

**8. *Obligaţiile principale ale prestatorului***

**8.1**.- Prestatorul se obligă să asigure zilnic pregătirea, prepararea şi livrarea a **15 mese calde** persoanelor care fac parte din grupul tinta in Cadrul Serviciului de Asistenta Comunitara .

în cantitățile și conţinutul caloric stabilit prin normele de hrană prevăzute de legislaţia în vigoare, în perioadele convenite şi în conformitate cu obligaţiile asumate prin prezentul contract.

**8.2**. Comanda se va face de catre persoana desemnată de beneficiar si anume :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comanda va fi preluata de catre prestator prin persoana desemnata :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**8.3. Comanda** pentru numărul de porții de masa calda ( maxim 15 ) ce vor trebui preparate și servite se va face zilnic până la ora 930 , valabilă pentru ziua in curs, comanda continand obligatoriu numele si prenumele persoanelor care fac parte din grupul tinta din Cadrul Serviciului de Asistenta Comunitara si adresele acestora .

**Livrarea** se va face zilnic în intervalul orar : 11,30-13,30 la domiciliile persoanelor care fac parte din grupul tinta .

Prestatorul va intocmi un tabel zilnic cu persoanele la care va livra masa calda si varianta de meniu pe baza de semnaturi .

**8.4 .** Achizitorul își rezevă dreptul de a modifica orarul de servire a hranei , cu obligația de a anunța prestatorul cu 48 de ore înainte de data de livrare .

**8.5**. Prestatorul se obliga sa prepare masa calda in conformitate cu necesitatile calorice si cantitative.

**8.6**. Prestatorul se obliga să nu prepare și să nu distribuie alimente cu conținut crescut de grăsimi, zahăr, sare sau calorii per unitate de vânzare precum și alimentele neambalate.

**8.7.** Prestatorul se obligă să asigure prepararea mesei din produse agroalimentare de calitate, însoţite obligatoriu de certificate de calitate şi sanitar veterinare.

**8.8.** Prestatorul se obliga să asigure condiţiile igienico-sanitare prevăzute de actele normative în vigoare pentru depozitarea şi păstrarea produselor agroalimentare.

**8.9.** Prestatorul se obligă să presteze serviciile de catering la standardele şi/sau performanţele legislatiei in vigoare.

**8.10 .** Prestatorul se obligă să transporte şi să distribuie masa calda , cu mijloace de transport autorizate DSP şi DSV, ambalate individual, în conformitate cu normele de igiena în vigoare. Mijloacele de transport folosite la transport trebuiesc menţinute curate şi în bune condiţii pentru a le proteja de contaminare şi trebuie, unde este necesar, să fie create şi construite pentru a permite o curăţire adecvată şi/sau dezinfecţie.

**8.11**. Prestatorul are obligatia sa livreze masa calda direct la locațiile precizate la clauza **8** **.3**. La livrare, se va întocmi fişa de însoţire a masei calde ( pentru fiecare transport) care se va semna de către reprezentanţii prestatorului si de către persoana desemnata de catre beneficiar.

**8.12**.Prestatorul se obligă să întocmească cantitativ-valoric documentele legale (note de distribuţie, bonuri de predare-transfer, restituire, bonuri de repartiţie - distribuţie) pentru distribuirea produselor agroalimentare şi a altor bunuri ce intră în consum. Produsele aprovizionate vor fi însoţite de documente legale prevăzute de legislaţia în vigoare ( facturi fiscale, aviz de însoţire a mărfii, avize, certificate sanitar - veterinare, declaraţii de conformitate, certificate de calitate).

**8.13.** Prestatorul se obligă să execute serviciile prezentului contract exclusiv cu personal calificat. Personalul prestatorului care lucrează la prepararea masei calde trebuie să aibă analizele medicale la zi şi să respecte regulile igienico-sanitare prevăzute de legislaţia în vigoare. Fiecare persoană care lucrează în zona de manipulare a alimentelor va menține curățenia personală la un nivel inalt și va purta echipament de protecție adecvat și curat.

**8.14**. Echipamentele cu care prestatorul va furniza serviciile, cât şi echipamentele de rezervă vor fi conform legislaţiei române în vigoare şi standardele europene.

**8.15** .Prestatorul trebuie sa rezolve imediat sesizarile si reclamatiile privind calitatea hranei.

**8.16.** In vederea rezolvarii problemelor curente si evitarii unor disfunctionalități, prestatorul va numi o persoană cu responsabilități operative care va prelua zilnic comenzile și solicitările din partea instituțiilor.

**8.17**. - Prestatorul se obligă să despagubească achizitorul împotriva oricăror:

1. reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea documentatiei întocmita de către achizitor.

**8.18.** Prestatorul este pe deplin responsabil pentru prestarea serviciilor de preparare si distribuire a masei calde . Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.19** . -(1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu propunerea sa tehnică, anexa la contract.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

**8.20** . - Prestatorul este pe deplin responsabil pentru execuţia si este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.21**. În situatia în care personalul angajat uzează de dreptul la grevă, prestatorul trebuie să asigure prestarea serviciilor de catering .

**9. *Obligaţiile principale ale achizitorului***

**9.1**. - **Comanda** pentru numărul de porţii ce vor trebui preparate şi servite se va face zilnic până la **ora 09.30**. **Comanda** se va face de către persoanele desemnate de beneficiar.

**9.2**.Numărul de porţii comandate zilnic( maxim 15) se va realiza în funcţie de prezenţa zilnică la domiciliu a persoanelor, existând fluctuaţii în funcţie de numărul de intrări şi ieşiri, precum şi în funcţie de anumite situaţii ce pot interveni ( de ex. boală, spitalizare ).

**9.3.** Predarea - preluarea portiilor de masa calda se va face sub supravegherea personalului desemnat care va consemna aspectul cantitativ şi calitativ al alimentelor.

**9.4**.Persoanele desemnate de către beneficiar au obligaţia şi dreptul de a urmări şi verifica distribuirea alimentelor pe tot parcursul desfăşurării acestor activităţii. În cazul în care se constată abateri ce pot conduce la consecinţe grave pentru starea de sănătate a copiilor, personalul administrativ va avea dreptul să oprească distribuirea hranei, iar prestatorul va fi obligat să înlocuiască alimentele sau hrana în cauză cu altele corespunzătoare, în decurs de 2 ore fără a pretinde plăţi suplimentare pentru aceasta.

**9.5** . Zilnic, o probă din hrana preparată, va fi pastrată în frigider timp de 48 ore. De asemenea, hrana va fi verificată obligatoriu de către persoana desemnată de către beneficiar.

**9.6** . Facturarea serviciilor prestate se va face o dată pe lună în baza centralizatorului porțiilor zilnice livrate. Facturile vor reflecta sumele menționate în avizele de însotire a mărfurilor și a Proceselor Verbale de receptie. Plata facturilor se va face în termen de 30 de zile de la data emiterii facturii fiscale.

(1) În situația în care Achizitorul dovedește că nu a primit în bugetul propriu sumele necesare efectuării plăților aferente executării contractului, deși a promovat toate formalitățile și acțiunile prevăzute de legislația în vigoare și de instrucțiunile de implementare a proiectului, ori au intervenit împrejurari care determină întârzierea plăților și care nu se datorează Achizitorului, iar Achizitorul dovedește cu documente legale lipsa sa de culpă, prevederile art. 10, pct. 10.2. nu se aplică.

**9.7.** -Dacă achizitorul nu onorează facturile in termen de 30 zile la expirarea perioadei prevăzute la clauza **10.2**. prestatorul are dreptul de a sista prestarea serviciilor, exceptând cazul în care Achizitorul se află in situația prevazută la pct. 10.2, (1). Imediat ce achizitorul onorează factura, prestatorul va relua prestarea serviciilor în cel mai scurt timp posibil, dar nu mai tarziu de 1 zi lucratoare.

**10. *Sancţiuni pentru neindeplinirea culpabilă a obligaţiilor***

**10.1.** -În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu 0,03% pe zi intarziere din preţul contractului fara T.V.A.

**10.2.** **-** În cazul în care achizitorul nu onorează facturile in termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,03% pe zi intarziere din plata neefectuată.

**10.3.** -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**10.4**. Pentru neexecutarea totală a obligatiilor asumate si/sau care îi revin, Prestatorul are obligatia de a plăti Achizitorului, cu titlu de daune-interese compensatorii, o sumă în cuantum egal 0,03% pe zi intarziere din preţul contractului fara T.V.A. Se consideră neexecutare totală a obligatiilor si situatia în care executarea obligatiilor asumate si/sau care revin Prestatorului este partială si, totodată, necorespunzătoare.

**10.5.** În cazul în care executarea obligatiilor asumate si/sau care revin Prestatorului este numai partială, dar este corespunzătoare, suma datorată de acesta Achizitorului, cu titlu de daune-interese compensatorii va fi cea prevazuta la pct. 12.1.

**10.6** . Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

***11. Subcontractanţi***

**11.1.** Prestatorul are obligaţia, în cazul în care subcontractează părţi din Contract, de a încheia Contracte cu subcontractanţii desemnaţi, în concordanţă cu oferta şi nu va avea dreptul de a înlocui/de a introduce noi subcontractanţi fără acceptul prealabil al Achizitorului.

**11.2.** Contractele încheiate cu subcontractanţii declaraţi în ofertă sau cele încheiate, cu respectarea art. 219 alin. 5 din Legea 98/2016, cu modificările și completările ulterioare , în cazul înlocuirii sau introducerii unor noi subcontractanţi după atribuirea contractului, sunt anexe la prezentul contract.

**11.3.** (1) Prestatorul poate înlocui/introduce/implica noi subcontractanţi după semnarea contractului, în următoarele situaţii:

a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi;

b) declararea unor noi subcontractanţi ulterior semnării contractului în condiţiile în care activităţile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora, numai cu condiţia ca nominalizarea acestora să nu reprezinte o modificare substanţială a contractului;

c) renunţarea/retragerea subcontractanţilor din contract.

(2) Prestatorul va transmite pentru noii subcontractanţi propuşi, certificatele şi alte documente necesare pentru verificarea de către Achizitor a inexistenţei unor situaţii de excludere şi a resurselor/capabilităţilor corespunzătoare părţilor de implicare în contract.

**11.4.** În situaţiile prevăzute la art. **11.3,** Prestatorul are obligaţia de a prezenta Achizitorului cu cel puţin 15 zile înainte de momentul începerii activităţii de către noii subcontractanţi acceptați de Achizitor, următoarele:

1. contractele încheiate cu subcontractanţii, care trebuie să conţină obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai noilor subcontractanţi;

c) valoarea aferentă prestaţiilor noilor subcontractanţi.

2. declaraţii pe propria răspundere ale noilor subcontractanţi prin care aceştia îşi asumă respectarea prevederilor propunerii tehnice depuse de către Prestator la ofertă, aferentă activităţii supuse subcontractării.

**11.5.** În situaţia înlocuirii subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi, prestatorul trebuie să respecte următoarele condiţii:

1. valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată;

2. obiectul noului contract de subcontractare nu trebuie să modifice obiectul contractului de subcontractare anterior;

3. obiectul şi valoarea noului contract de subcontractare nu vor conţine activităţile realizate de către subcontractantul iniţial şi nici valoarea aferentă acestora.

**11.6.** În situaţia renunţării/retragerii unui subcontractant din contract prin denunţare unilaterală/reziliere de către una din părţi, Prestatorul are obligaţia să preia partea/părţile din contract aferente activităţii subcontractate sau să înlocuiască acest subcontractant cu un nou subcontractant în condițiile prezentului capitol.

**11.7.(**1) Subcontractantul/subcontractanți îşi pot exprima la momentul încheierii Contractului sau la momentul introducerii acestora în Contract opţiunea de a fi plătiți direct de către Achizitor.

(2) În situaţia opţiunii prevăzută la alin.1, Achizitorul va efectua plăţile directe către subcontractanţii acceptaţi doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi subcontractant sau de Achizitor şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

(3) Opțiunea subcontractanților de a fi plătiți direct de Achizitor nu diminuează răspunderea Prestatorului în ceea ce privește modul de îndeplinire al Contractului.

**11.8.** Prestatorul are obligația ca pe toată durata contractului să notifice Achizitorului orice modificări ale informaţiilor privind numele, datele de contact şi reprezentanţii legali ai subcontractanţilor implicaţi în executarea prezentului contract.

**11.9.** Aplicarea dispoziţiilor prezentului capitol nu diminuează răspunderea Prestatorului în ceea ce priveşte modul de îndeplinire al prezentului contract.

**11.10.**  Atunci cand contractantul cu care autoritatea contractanta a incheiat initial contractul de achizitie publica este inlocuit de un nou contractant, autoritatea contractanta isi asuma obligatiile contractantului principal fata de subcontractantii acestuia, respectiv acestia fata de autoritatea contractanta, in conditiile art. 221, alin. (1), lit. d), (iii).

***12. Recepţie şi verificări***

* 1. .Receptia se va efectua zilnic de catre achizitor prin persoanele desemnate de către acesta.

12.2Procesul verbal de receptie va avea anexat centralizatorul cu numarul de portii livrate zilnic, meniul din ziua respectiva. De asemenea prestatorul va prezenta de declaratia de conformitate si calculul caloriilor si gramajul pe portie. În cazul constatării unor deficienţe în prestarea serviciilor, acestea se comunică imediat, în scris, prestatorului.

12.3.Beneficiarul are dreptul de a verifica modul de prestare a serviciilor.

12.4. Recepţia hranei se va realiza zilnic de către achizitor prin personalul desemnat. Nu se vor distribui portile de masa calda fără avizul de însotire al acestora. În cazul constatării unor deficienţe în prestarea serviciilor, acestea se cmunică imediat în scris prestatorului iar măsurile de remediere a deficienţelor vor fi stabilite de comun acord.

12.5. Personalul administrativ are obligaţia şi dreptul de a urmări şi verifica distribuirea alimentelor pe tot parcursul desfăşurării acestor activităţii. În cazul în care se constată abateri ce pot conduce la consecinţe grave pentru starea de sănătate a copiilor, personalul administrativ va avea dreptul să oprească distribuirea hranei, iar prestatorul va fi obligat să înlocuiască alimentele sau hrana în cauză cu altele corespunzătoare, în decurs de 2 ore, fără a pretinde plăţi suplimentare pentru aceasta.

12.6. Cantitățile constatate lipsă in urma verificărilor efectuate vor fi deduse din facturi. În situatia în care prestatorul nu remediază deficiențele constate de către autoritatea contractantă, se aduce la cunostiință în scris prestatorului termenul limită de remediere, iar in caz contrar se declanșează procedura de reziliere a contractului cu toate consecintele ce decurg din aceasta.

12.7 . Zilnic, o probă din portia de masa calda servita , va fi pastrată în frigider timp de 48 ore. De asemenea, hrana va fi verificată obligatoriu de către personalul desemnat de catre beneficiar. Avizul acestora va fi pe documentul de distribuţie.

12.8. Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***13. Începere, finalizare, întârzieri, sistare***

**13.1**. - (1) Prestatorul are obligaţia de a începe prestarea serviciilor începand cu data semnarii contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

**13.2** .- (1)Serviciile prestate în baza contractului sau trebuie finalizate în termenele convenite de părţi.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**13.3.** - În afara cazului în care beneficiarul este de acord cu o prelungire a termenului de prestare, orice întârziere în îndeplinirea contractului dă dreptul beneficiarului de a solicita penalităţi prestatorului.

***14. Ajustarea preţului contractului***

**14.1.** - Pentru serviciile prestate, plaţile datorate de achizitor prestatorului sunt tarifele declarate în propunerea financiară, anexă la contract.

**14.2**. - Preţul unitar al unei portii de masa calda nu se ajusteaza si ramane fix pe toata perioada desfasurarii

contractului.

***15. Amendamente***

15.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***16. Incetarea Contractului***

**16.1**. - Prezentul contract inceteaza de plin drept, fara a mai fi necesara interventia unei instante judecatoresti( sau tribunal arbitral), in cazul in care una dintre parti:

- nu isi executa una dintre obligatiile contractuale

- este declarata in stare de incapacitate de plati sau a fost declansata procedura de lichidare inainte de inceperea executarii prezentului contract;

- in termen de 10 zile de la data primirii notificarii prin care i s-a adus la cunostinta ca nu si-a executat ori isi executa in mod necorespunzator oricare dintre obligatiile ce-i revin.

- nu dispune de certificatele/autorizatiile/avizele/licențele necesare functionarii sau nu sunt reînnoite la expirarea celor existente.

**16.2**. - Partea care invoca o cauza de incetare a prevederilor prezentului contract o va notifica celeilalte parti, cu cel putin 10 zile inainte de data la care incetarea urmeaza sa-si produca efectele.

**16.3**. - Rezilierea prezentului contract nu va avea nici un efect asupra obligatiilor deja scadente intre părțile contractante.

**16.4**. - Prevederile prezentului capitol nu inlătură răspunderea părții care în mod culpabil a cauzat incetarea contractului.

**17. *Rezilierea contractului***

**17.1.** -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat, fara a mai fi necesara interventia unei instante judecatoresti ( sau tribunal arbitral).

**17.2**. - Nerespectarea de către una din părți, din culpa sa exclusivă, a obligațiilor asumate prin prezentul contract, dă dreptul celeilalte părți  de a rezilia contractul și de a pretinde plata de daune-interese, al caror cuantum se va stabilli în conformitate cu prevederile legale în vigoare .

**17.3.** - Rezilierea va opera de plin drept la expirarea unui termen de 10 zile de la transmiterea notificării scrise de către partea lezată, dacă partea în culpă nu-si îndeplineste obligațiile asumate în acest termen.Imediat după primirea notificării de reziliere a contractului, prestatorul va lua toate masurile necesare pentru a opri executarea obligaţiilor sale de o manieră promptă şi organizată, în aşa fel încât costurile să fie minime

**17.4**. - Achizitorul își rezervă dreptul de a denunța unilateral contractul de servicii, în cel mult 30 de zile de la aparitia unor circumstante care nu au putut fi prevazute la data încheierii contractului si care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.

**17.5.** - Achizitorul are dreptul de a solicita oricând incetarea contractului, printr-o notificare scrisă adresată prestatorului, fără nici o compensație, dacă acesta este declarat în faliment, cu condiția ca această anulare să nu prejudicieze sau să afecteze dreptul la acțiune sau despagubire pentru prestator.

**17.6.** – În cazurile prevazute la punctele 17.4 si 17.5, prestatorul are dreptul de a pretinde numai plata corespunzatoare pentru partea din contract îndeplinită pâna la data denunțării unilaterale a contractului.

**17.7.** – Părțile au convenit de comun acord ca prezentul contract sa înceteze de plin drept, în temeiul unui pact comisoriu, cu punerea în întarziere a Prestatorului, fără alte formalități si fără intervenția instanței de judecată, în următoarele situații:

a) dacă prestatorului îi sunt retrase sau nu obține autorizațiile, avizele sau orice alte documente necesare executării obligațiilor contractuale, prevăzute în oferă;

b) nu isi îndeplineste obligațiile prevazute la art. 9.1 din prezentul contract.

**17.8.** – Încălcarea de către una din părți a obligațiilor sale, dupa ce a fost notificată, în scris,de cealaltă parte ca o noua nerespectare a obligațiilor contractuale va conduce la rezilierea contractului.

**17.9** .- Prezentul contract încetează fără intervenția instanțelor de judecată, într-una din următoarele situații:

a) expirarea duratei stipulate în contract , inclusiv a duratei de prelungire a acestuia, prin act adițional;

b) prin acordul părților;

c) prin reziliere în conditiile legii și cele din prezentul contract, de către una din părți urmare a neideplinirii obligațiilor contractuale de către cealaltă parte, cu condiția notificării prealabile a celeilalte părți în termenul prevazut la pct. 20.10;

d) prin falimentul sau dizolvarea uneia dintre părți din contract;

e) prin denuntarea unilaterala de către una dintre părți cu conditia unei notificari prealabile a celeilate părți în termenul prevazut la pct. 20.10;

f) alte clauze prevazute de legislația în vigoare.

**17.10**.- Partea care invoca încetarea contractului va notifica celeilalte părți cauza de încetare cu minimum 10 zile înainte de data la care urmează să-și producă efectele.

**17.11**.- Prevederile acestui articol nu înlătura răspunderea părții care în mod culpabil a cauzat încetarea contractului .

***18. Cesiunea***

**18.1.** - Cesiunea se va realiza in conditiile prevazute de legislatia in vigoare in materia achizitiilor publice.

***19. Confidențialitate***

**19.1.** - Părțile contractante se obligă să asigure confidențialitatea datelor și informațiilor în conformitate cu prevederile legale în vigoare, făra a aduce atingere dispozițiilor legale privind liberul acces la informațiile de interes public ori ale altor acte normative care reglementeaza activitatea autorității contractante.

**19.2.** - Părțile contractante se obligă să respecte prevederile legale naționale și europene în vigoare privind protecția datelor cu caracter personal.

***20. Forţa majoră***

**20.1.** - Forţa majoră este constatată de o autoritate competentă.

**20.2.** - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3.** - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4.** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5.** - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalteparţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***21. Soluţionarea litigiilor***

**21.1.** - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**21.2**. - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente din România.

***22. Limba care guvernează contractul***

**22.1.** - Limba care guvernează contractul este limba română.

***23. Comunicări***

**23.1.** - (1) In acceptiunea partilor contractante, orice notificare adresata de una dintre acestea celeilalte este valabil indeplinita daca va fi transmisa la sediul prevazut in partea introductiva a prezentului contract.

In cazul in care notificarea se face pe cale postala, ea va fi transmisa, prin scrisoare recomandata, cu confirmare de primire si se considera primita de destinatar la data mentionata de oficiul postal primitor pe aceasta confirmare.

(2) Daca notificarea se trimite prin telex sau telefax, ea se considera primita in prima zi lucratoare dupa cea in care a fost expediata.

**23.2.** - Notificarile verbale nu se iau in considerare de nici una dintre parti, daca nu sunt confirmate, prin intermediul uneia din modalitatile prevazute la alineatele precedente.

***24. Legea aplicabilă contractului***

**24.1.** - Contractul va fi interpretat conform legilor din România.

Parţile au înteles să încheie azi \_\_\_\_\_\_\_\_\_\_\_ prezentul contract în trei exemplare.

***ACHIZITOR, PRESTATOR,***

***MUNICIPIUL TURNU MĂGURELE***